Metal Heart

Metal Heart er det tyske heavy metal-bandet Accepts sjette album og oppfølgeren til suksessen Balls to the Wall.«Accept – biography» på nettstedet til Billboard  Metal Heart var seks uker på VG-lista og oppnådde bandets beste listeplassering i Norge med en 9.-plass,VG-listas historikk for Accept selv om den gjorde det svakere enn forgjengeren de fleste andre steder.Daniel Bukszpan: The encyclopedia of heavy metal (Sterling Publishing, New York 2003), s. 16 Jörg Fischer er gjenvendt til bandet og har erstattet Herman Frank. Låtene er kreditert bandet og Deaffy (pseudonym for bandets manager Gaby Hauke, som senere giftet seg med gitaristen og skiftet navn til Gaby Hoffmann).

 «Metal Heart» 
Tittelsporet «Metal Heart» har blitt den mest kjente låten fra albumet, til tross for at det var «Midnight Mover» og «Screaming for a Love-Bite» som ble utgitt som singler. «Metal Heart» åpner med et utdrag fra «Slavisk marsj», op. 31, av Pjotr Tsjajkovskij og har toner fra «Til Elise», uten opustall, av Ludwig van Beethoven flettet inn i gitarsoloen.Omtale av Metal Heart (1985) på Sputnik Music 3. november 2012 Låten er hyppig fremført på konserter, og med på samtlige offisielle livealbumen fra bandet: Kaizoku-Ban (1985), Staying a Life (1990, innspilt 1985), All Areas – Worldwide (1997, innspilt 1993), Restless and Live (2017, innspilt 2015) og Symphonic Terror - Live At Wacken 2017 (2018). Vokalisten Udo Dirkschneider har tatt låten på live-album med sitt senere band U.D.O.: Nailed To Metal (2003), Mastercutor Alive (2008), Live in Sofia (2011), Steelhammer - Live from Moscow (2014) - samt innspillinger han ga ut med bandet Dirkschneider på turne med utelukkende Accept-materiale. Dimmu Borgir hadde en cover av låten med på Godless Savage Garden (1998).Om Godless Savage Garden (1998) på AllMusic

Sporliste
Side 1
«Metal Heart» – 5:19
«Midnight Mover» – 3:05
«Up to the Limit» – 3:47
«Wrong Is Right» – 3:08
«Screaming for a Love-Bite» – 4:06

Side 2
«Too High to Get It Right» – 3:47
«Dogs on Leads» – 4:23
«Teach Us to Survive» – 3:32
«Living for Tonite» – 3:33
«Bound to Fail» – 4:58

Medvirkende
Udo Dirkschneider – Vokal
Wolf Hoffmann – Gitar
Jörg Fischer – Gitar
Peter Baltes – Bass
Stefan Kaufmann – Trommer

Referanser

Kategori:Musikkalbum fra 1985
Kategori:Accept-album